
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru modificarea art. 251 alin. (8) din Legea nr. 571/2003 privind Codul fiscal, trimis spre dezbatere în fond cu adresa nr. PLx.543/2013 din 2 decembrie 2013, înregistrat sub nr. 4c-2/702 din 4 decembrie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE,

Viorel ŞTEFAN
Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,   10.09.2015

Nr. 4c-2/702


RAPORT

asupra proiectului de Lege pentru modificarea art. 251 alin. (8) 
din Legea nr. 571/2003 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget finanțe și bănci a fost sesizată spre dezbatere cu proiectul de Lege pentru modificarea art. 251 alin. (8) din Legea nr. 571/2003 privind Codul fiscal, trimis spre dezbatere în fond cu adresa nr. PLx.543/2013 din 2 decembrie 2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în şedinţa din 28 noiembrie 2013.

La întocmirea raportului s-a avut în vedere avizul favorabil al Consiliului Legislativ.
Proiectul de lege supus dezbaterii are ca obiect de reglementare modalitatea de calcul în cazul majorării valorii impozabile a clădirii, în funcţie de suprafaţa desfăşurată. Actuala modalitate are ca element de calcul suprafaţa construită. Potrivit expunerii de motive majorarea valorii impozabile a clădirii trebuie aplicată pe suprafața construită desfăşurată, întrucât şi determinarea acestei valori se face luând în calcul suprafața construită desfăşurată.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 08 septembrie 2015.
La lucrările comisiei şi-au înregistrat prezenţa 31 deputaţi din totalul de 32 de membrii ai comisiei.

La dezbaterea proiectului de Lege au participat reprezentanţi ai Ministerului Finanțelor Publice.
În urma examinării proiectului de Lege pentru modificarea art. 251 alin. (8) din Legea nr. 571/2003 privind Codul fiscal şi a opiniilor exprimate, deputații prezenți la lucrări, au hotărât cu majoritate de voturi, să supună Plenului Camerei Deputaţilor respingerea acesteia deoarece începând cu anul 2016 intră în vigoare noul Cod fiscal.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Mihai Aurel DONŢU

